**Manuál k písaniu hospitačného záznamu**

1. **Hlavička**
* názov (hospitačný záznam), poradové číslo hospitačného záznamu, dátum hospitácie, trieda, vyučujúci, téma učiva
1. **Organizačná časť hodiny**
* zápis do triednej knihy, kontrola pripravenosti žiakov na hodinu, oboznámenie žiakov s cieľom hodiny
1. **Aktualizácia učiva, nadviazanie na predchádzajúce témy:**
* Akým spôsobom organizoval vyučujúci činnosť žiakov v úvode hodiny?
* Opakoval vyučujúci predchádzajúce učivo? Akým spôsobom? (frontálne, skupinovo, individuálne, inak, vôbec nie/ ústne, písomne)
* Ako pri opakovaní učiva hodnotil učiteľ žiakov? (slovne, známkou, vôbec nehodnotil)
* Bolo hodnotenie objektívne?
* Ktoré učebné pomôcky a akú didaktickú techniku učiteľ v tejto fáze hodiny využíval?
* Boli v úvode zastúpené prvky, ktoré viedli už k novým poznatkom žiakov?
* Otázky na žiakov:
1. **Expozícia nového učiva - sprístupňovanie**
* Prezentoval učiteľ nové učivo?
* Ak učiteľ neprezentoval nové učivo, čo bolo obsahom hodiny?
* Ako motivoval učiteľ žiakov počas expozície?
* Ako učiteľ aktivizoval žiakov?
* Dostali žiaci priestor pre svoje otázky k učivu?
* Pýtali sa žiaci spontánne alebo len reagovali na otázky učiteľa?
* Uskutočňoval učiteľ priebežnú spätnú väzbu? Ako?
* Akými vyučovacími metódami sprístupňoval učiteľ nové učivo?
* Ktoré učebné pomôcky a akú didaktickú techniku učiteľ v tejto fáze hodiny využíval?
* Akým spôsobom učiteľ realizoval obraz tabule? (napr. funkčné poznámky/ nepíše poznámky, prezentácia PowerPoint, pracovné listy)
* Akým spôsobom učiteľ preveril pochopenie učiva?
* Pochopili žiaci nové učivo? Na základe čoho tak usudzujem?
* Poznámky z hodiny, otázky:
1. **Zhrnutie učiva:**
* Bolo v závere hodiny učivo zhrnuté resp. zopakované? Ako? Akým spôsobom?
* Urobil zhrnutie vyučujúci, alebo nechal aktivitu na žiakov?
* Využil učiteľ pri upevňovaní a zhrnutí učiva aktivitu jednotlivcov alebo celej triedy?
* Ktoré učebné pomôcky a akú didaktickú techniku učiteľ využíval?
* Otázky, poznámky:
1. **Zadanie domácej úlohy**
* Bola zadaná domáca úloha?
* Čo podľa Vás sledoval učiteľ zadaním domácej úlohy?
* Akým spôsobom zadal učiteľ domácu úlohu? (ústna, písomná, praktická, iné)
* Bolo zadanie domácej úlohy ľahké, ťažké, primerané?
1. **Rozbor hodiny:**
* Hodnoteniehodiny
	+ Akým spôsobom uplatňoval učiteľ svoju autoritu?
	+ Čo sa mi najviac páčilo na hodine a čo ma zaujalo?
	+ Čo by som urobil inak a ako?
* Hodnotenie triedy
	+ dynamická, pracovná atmosféra/iné
	+ žiaci boli aktívni/málo aktívni a pod.
* Vzdelávací cieľ vyučovacej hodiny:
	+ Posúdenie cieľov a kompetencií k téme
	+ Aký bol podľa vás vzdelávací cieľ vyučovacej hodiny?
	+ Bolo podľa vás žiakom dostatočne jasné, čomu sa budú venovať a prečo to bude dôležité?
	+ Odporúčania učiteľa k cieľom a spôsobu ich splnenia konkrétnej témy
* Učivo:
	+ Úskalia témy/náročné úseky
	+ Bolo učivo náročnosťou témy ľahké, primerané alebo ťažké?
	+ Bolo adekvátne tomu vysvetlené?
	+ Malo logickú postupnosť a nadväznosť?
* Vyučovacia forma vyučovania
	+ Ktorá vyučovacia forma/-y bola pri sprístupňovaní použitá?
* Vyučovacie metódy
	+ Ktorá metóda(y), podľa reakcie žiakov, ich oslovila najviac? Ako reagovali?
	+ Ktorá metóda zaujala žiakov najmenej?
	+ Ktorú metódu by som použil ja?
* Vyučovacie prostriedky:
	+ Bol splnený účel použitia jednotlivých prostriedkov?
	+ Upútali použité prostriedky pozornosť žiakov?
	+ Použil by som iný prostriedok počas hodiny? Aký?